Hallituksen kokous ti 9.10.2018 klo 15:15

Paikka: Lapunmäen koulun opettajien huone

Läsnä: Pasi Manninen, Tuovi Liimatainen, Tuija Raatikainen, Elina Pasanen, Aino-Kaisa Blå ja Olli Pöyhönen

**I KOKOUKSEN JÄRJESTÄYTYMINEN**

1. Yhdistyksen puheenjohtaja avaa kokouksen



Puheenjohtaja Pasi Manninen avasi kokouksen klo 15:15.

1. Kokouksen puheenjohtajan valinta

Puheenjohtajaksi valittiin Pasi Manninen.

1. Kokouksen sihteerin valinta

Sihteeriksi valittiin Elina Pasanen.

1. Pöytäkirjantarkastajien ja ääntenlaskijoiden valinta

Valittiin Tuovi Liimatainen ja Tuija Raatikainen.

1. Kokouksen laillisuuden ja päätösvaltaisuuden toteaminen

Kokous todettiin lailliseksi ja päätösvaltaiseksi.

1. Kokouksen esityslistan hyväksyminen

Esityslista hyväksyttiin.

**II VARSINAISET KOKOUSASIAT**

1. Syyskokouksen valmistelut
   1. Yhdistyksen syyskokouksen ajankohdaksi on sovittu tiistai 23.10. Mietittiin kokouksen järjestämistä Linnea-laivalla risteilyn merkeissä. Keskusteltiin aiheesta Seppo Puttosen lähettämän tarjouksen pohjalta. Päätettiin hyväksyä tarjous ja järjestää kokous syysristeilyn yhteydessä. Ruokavaihtoehdoksi valittiin lohikeitto. Risteilylle ja kokoukseen ilmoittautumiset sihteerille tai Lapunmäen koulun opettajien huoneessa olevaan listaan viimeistään 19.10. Sihteeri lähettää jäsenille kutsut syyskokoukseen ja hoitaa risteilyyn liittyvät varaukset.
   2. Toimintasuunnitelman 2019 valmistelu

Hallitus valmisteli vuoden 2019 toimintasuunnitelman syyskokoukselle esitettäväksi.

* 1. Talousarvion 2019 valmistelu

Hallitus valmisteli vuoden 2019 talousarvion syyskokoukselle esitettäväksi.

* 1. Toiminnantarkastajat vuodelle 2019

Toiminnantarkastajina ovat vuonna 2018 toimineet Tero Mäkinen ja Päivi Minkkinen. He ovat antaneet suostumuksensa toiminnantarkastukseen myös vuonna 2019. Hallitus esittää syyskokoukselle Tero Mäkistä ja Päivi Minkkistä toiminnantarkastajiksi. Varajäsenten Olli Pylkän ja Riikka Kokon suostumus kysytään vielä ennen syyskokousta.

* 1. Hallituksen erovuoroiset jäsenet (suluissa varajäsen)

Syyskokouksessa erovuorossa ovat Tuovi Liimatainen (Marika Järvikallio), Olli Pöyhönen (Virpi Janhunen) ja Pauliina Oittinen (Heli Kaleva). Elli Noponen on eronnut paikallisyhdistyksestä, joten Ellin paikka hallituksessa on myös täytettävänä.

Hallituksen ehdotus syyskokoukselle: Tuija Raatikainen valitaan Ellin tilalle ja Tuijalle valitaan uusi varajäsen.

1. Pääluottamusmiehen jatkokausi sekä ilmoitus työsuojeluvaltuutetun vaalista OAJ:lle

Todettiin, että Riikka Kokko jatkaa pääluottamusmiehenä OAJ:n päätöksen mukaisella jatkokaudella 31.7.2019 saakka.

Todettiin, että Urho Paasolainen on hallituksen kokouksessa 19.02.2018 valittu ainoana ehdokkaana jatkamaan työsuojeluvaltuutettuna kauden 1.1.2018-31.12.2021.

1. Uudet jäsenet

Yhdistykseen on liittynyt yksi uusi jäsen. (liite)

1. Jäsenmaksun suuruudesta päättäminen

Päätettiin esittää syyskokoukselle, että jatketaan entisillä jäsenmaksuilla.

1. Muut asiat

* #koulutusratkaisee: OAJ Keski-Suomen tapahtuma paikallisesta vaikuttamistyöstä eduskuntavaaleihin liittyen. ke 14.11.2018 Jyväskylässä. Paikallisyhdistyksestä toivotaan 1-2 osallistujaa tapahtumaan.
* OAJ valtuutettu Mirja Hallikainen kyselee marraskuussa pidettävää OAJ:n valtuuston kokousta ja YSI:n seminaaria varten paikallisyhdistyksen jäseniltä ideoita OAJ:n työhyvinvointityön kehittämiseksi ja huolenaiheita, joihin tulisi tarttua sekä neuvottelutavoitteita tulevaa sopimuskierrosta varten. Ajatukset olisi toimitettava Mirjalle 31.10.2018 mennessä. Päätettiin, että pohditaan näitä asioita yhdessä syyskokousristeilyllä 23.10.

1. Kokouksen päättäminen

Puheenjohtaja päätti kokouksen klo 16:10.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

puheenjohtaja Pasi Manninen sihteeri Elina Pasanen

Olemme tarkastaneet pöytäkirjan ja todenneet sen kokouksen kulkua vastaavaksi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tuovi Liimatainen Tuija Raatikainen